Legal Document

Category: 21

Text:
64. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 338 της 18/19 Μαΐου 1982 (ΦΕΚ Α΄ 60) Τρόπος εισαγωγής μαθητών Μέσης Εκπαιδεύσεως στα Γυμνάσια και Λύκεια των Προτύπων Σχολείων. Έχοντας υπόψη: α)Τις διατάξεις της παρ. 6 του άρθρ. 28 και της παρ. 4 του άρθρ. 31 του Νόμ. 309/76 «περί οργανώσεως και διοικήσεως της Γενικής Εκπαιδεύσεως». β)Τις διατάξεις των παρ. 1 και 4 της 13485/2.11.81 (ΦΕΚ 682, τεύχος Β΄ της 9.11.1981) κοινής αποφάσεως του Πρωθυπουργού και του Υπουργού Εθνικής Παιδείας και Θρησκευμάτων «περί αναθέσεως αρμοδιοτήτων στους Υφυπουργούς Εθνικης Παιδείας και Θρησκευμάτων». γ)Την πράξη 15/1982 του Τμήματος Μ.Ε. του Κέντρου Εκπαιδευτικών Μελετών και Επιμορφώσεως (ΚΕΜΕ), στην οποία διατυπώθηκε η σχετική γνώμη του, σύμφωνα με τις διατάξεις των παρ. 2 και 3 του άρθρ. 2 του Νόμ. 186/75, και  δ)Τη σχετική γνωμοδότηση του Συμβουλίου της Επικρατείας, η οποία διατυπώθηκε αστη 299/1982 πράξη του, δια πρόταση του αρμόδιου Υφυπουργού Εθνικής Παιδείας και Θρησκευμάτων αποφασίζουμε: Εισαγωγή μαθητών στα Γυμνάσια  των Προτύπων Σχολείων Άρθρ.1.-1.Για την εισαγωγή μαθητών και μαθητριών στην Πρώτη (Α) τάξη Γυμνασίου των Προτύπων σχολείων Αναβρύτων, Βαρβακείου, Ευαγγελικής Σχολής Ν. Σμύρνης, Ζαννείου Πειραματικού Τεχνικού Πειραιώς, Ιωνιδείου και Προτύπου Πατρών, καθώς και των Προτύπων Γυμνασίων που ιδρύθηκαν με βάση τις σχετικές εξουσιοδοτικές διατάξεις της παρ. 4 του άρθρ. 27 του Νόμ. 309/76, ενεργείται κλήρωση κατά τις διατάξεις των ακολούθων παραγράφων, εφόσον ο αριθμός των υποψηφίων υπερβαίνεις τις καθορισμένες, 35 το πολύ κατά τάξη ή Τμήμα τάξεως, θέσεις σε καθένα από τα σχολεία αυτά. 2.Δικαίωμα συμμετοχής στην ανωτέρω κλήρωση έχουν όλοι οι μαθητές και οι μαθήτριες, απόφοιτοι Δημοτικού Σχολείου, που έχουν ήδη εγγραφεί σύμφωνα με τις ισχύουσες διατάξεις στην Πρώτη Τάξη οποιουδήποτε Γυμνασίου της Χώρας. 3.Για τη συμμετοχή στη διαδικασία της κληρώσεως αυτής, οι ενδιαφερόμενοι γονείς οφείλουν να υποβάλουν κατά το χρονικό διάστημα από 20 έως 31 Μαΐου σε ένα μόνο Πρότυπο Σχολείο, σχετική αίτηση με την πρόσθετη υποχρέωση να προσκομίσουν και να καταθέσουν στο σχολείο αυτό, το αργότερο ως και την προηγουμένη της ημέρας κατά την οποία θα διεξαχθεί η κλήρωση, ειδική βεβαίωση του Διευθυντού του Γυμνασίου προελεύσεως του μαθητή, στην οποία πιστοποιείται η εγγραφή του στο Γυμνάσιο και η τάξη που ανήκει. Η έκδοση άλλης όμοιας βεβαιώσεως για τον ίδιο μαθητή ελέγχεται πειθαρχικά ως ανεπίτρεπτη. 4.Τις αιτήσεις της προηγούμενης παραγράφου παραλαμβάνει ο Διευθυντής του Προτύπου Γυμνασίου ή ο αρμόδιος καθηγητής, που ορίζεται απ’ αυτόν, και καταχωρίζει αμέσως τα στοιχεία του κάθε υποψηφίου σε αριθμημένη κατ’ αύξοντα αριθμό ονομαστική κατάσταση, μία για τους μαθητές και μία για τις μαθήτριες, γνωστοποιώντας, με επικυρωμένο σχετικό σημείωμα στον ενδιαφερόμενο γονέα, τον αύξοντα αριθμό του μαθητή ή της μαθήτριας, που καταχωρίστηκε στην αντίστοιχη ονομαστική κατάσταση. 5.Μετά τη λήξη της προβλεπόμενης στην παρ. 3 του παρόντος άρθρου προθεσμίας υποβολής αιτήσεων, αν ο συνολικός αριθμός των υποψηφίων, μαθητών και μαθητριών, είναι ίσος ή μικρότερος από τον αριθμό των προβλεπομένων θέσεων, ο οικείος σύλλογος των καθηγητών αποφασίζει την εισαγωγή όλων ανεξαιρέτως των υποψηφίων. Αν αντίθετα ο συνολικός αριθμός των υποψηφίων μαθητών και μαθητριών είναι μεγαλύτερος από τον αριθμό των προβλεπομένων θέσεων επιλέγονται με κλήρωση σε ίση κατά φύλο αναλογία, όσοι μαθητές ή μαθήτριες απαιτούνται για την πλήρωση οπωσδήποτε όλων των κενών θέσεων. 6.Η ανωτέρω κλήρωση διεξάγεται στο διάστημα από 20 έως 30 Ιουνίου μέσα στο οικείο διδακτήριο και ενώπιον των ενδιαφερομένων γονέων, από τριμελή επιτροπή γονέων, που ορίζεται από τους ίδιους και που το έργο της λήγει με τη σύνταξη ειδικού σχετικού πρωτοκόλλου. Την τυπική εγκυρότητα της κληρώσεως εγγυάται με την προσωπική του παρουσία ο Διευθυντής του Προτύπου Γυμνασίου. 7.Παράλληλα, για την πλήρωση των κενών θέσεων, που τυχόν θα δημιουργηθούν κατά τη διάρκεια του διδακτικού έτους, καταρτίζονται την ίδια μέρα δύο πίνακες, ένας για τους μαθητές και ένας για τις μαθήτριες, στους οποίους αναγράφονται κατά σειρά μέχρι  20  μαθητές,  οι  οποίοι   επιλέγονται   ως   επιλαχόντες (Μετά τη σελ. 350,670) Σελ. 350,671 Τεύχος Ε71-Σελ. 101 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.63-64 με κλήρωση που γίνεται μεταξύ των μαθητών και μαθητριών που δεν κληρώθηκαν για την κάλυψη των προβλεπομένων κενών θέσεων. 8.Αμέσως μετά τη διεξαγωγή των κληρώσεων που ορίζονται στις 6 και 7 παραγράφους του παρόντος άρθρου, ο Σύλλογος των καθηγητών επικυρώνει το αποτέλεσμα και γνωστοποιεί με σχετική έγγραφη ανακοίνωση τα ονόματα των μαθητών και μαθητριών, που με τη διαδικασία που προβλέπεται από τις διατάξεις της επόμενης παραγράφου του παρόντος άρθρου, καταλαμβάνουν τις καθορισμένες θέσεις. Με παράλληλη ανακοίνωση του γνωστοποιεί επίσης δύο πίνακες με τους επιλαχόντες της παρ. 7 του παρόντος άρθρου, των οποίων η ισχύς παύει με τη λήξη των μαθημάτων του διδακτικού έτους. 9.Η πλήρωση των κενών θέσεων, μετά την επικύρωση του αποτελέσματος της κληρώσεως, ενεργείται με τη διαδικασία της μετεγγραφής. 10.Οι μαθητές και οι μαθήτριες που πήραν μέρος στην κλήρωση, που προβλέπεται από τις διατάξεις του παρόντος άρθρου, και δεν έγινε δυνατό να καταλάβουν μία από τις καθορισμένες κενές θέσεις της Α΄ τάξεως του Προτύπου Γυμνασίου, φοιτούν στο σχολείο, που ήδη έχουν εγγραφεί. 11.Οι δίδυμοι αδελφοί μαθητών που κληρώθηκαν για τη φοίτηση σε πρότυπο σχολείο, οι αδελφοί μαθητών που ήδη φοιτούν στο Πρότυπο σχολείο, καθώς και τα παιδιά των εκπαιδευτικών που υπηρετούν στο οικείο Πρότυπο σχολείο μπορούν, εφόσον επιθυμούν, να μετεγγράφονται στην Α΄ τάξη του οικείου Προτύπου Γυμνασίου «καθ’ υπέρβασιν» του καθορισμένου ως ανώτατου κατά τμήμα τάξεως αριθμού των 35 μαθητών και μέχρι συμπληρώσεως του αριθμού των 40 μαθητών κατά τμήμα τάξεως, σύμφωνα με την ανωτέρω σειρά προτεραιότητας, κατά κατηγορία. Στην περίπτωση που ο αριθμός των υποψηφίων των ανωτέρω κατηγοριών υπερβαίνει το ανώτερο όριο των 40 μαθητών κατά τμήμα, διενεργείται κλήρωση μεταξύ των υποψηφίων αυτών ενώπιον των γονέων του. 12.Οι κενές θέσεις των λοιπών τάξεων των Προτύπων Γυμνασίων, που τυχόν δημιουργούνται με την έναρξη ή κατά τη διάρκεια του διδακτικού έτους, καταλαμβάνονται από μαθητές των αντιστοίχων τάξεων άλλων Γυμνασίων μετά από υποβολή σχετικής αιτήσεως και με ανάλογη εφαρμογή των σχετικών διατάξεων του παρόντος άρθρου. Σελ. 350,672 Τεύχος Ε71-Σελ. 102 Εισαγωγή μαθητών στα Λύκεια των Προτύπων Άρθρ.2.-1.Στην Πρώτη (Α) τάξη του Λυκείου Προτύπων Σχολείων του άρθρ. 1 του παρόντος Π.Δ/τος εγγράφονται, κατά τη διαδικασία που ορίζεται από τις διατάξεις που ρυθμίζουν το θέμα αυτό, οι απόφοιτοι του οικείου Γυμνασίου. Οι τυχόν απομένουσες κενές θέσεις της τάξεως αυτής, καθώς και των λοιπών τάξεων του Λυκείου καταλαμβάνονται από μαθητές των αντίστοιχων τάξεων άλλων Λυκείων, που υποβάλλουν σχετική αίτηση σε ένα μόνο Πρότυπο Σχολείο. Αν οι ενδιαφερόμενοι είναι περισσότεροι από τον αριθμό των κενών θέσεων, ενεργείται κλήρωση σε ημέρα και ώρα, που ορίζεται από το Διευθυντή του Προτύπου Σχολείου και ανακοινώνεται στους ενδιαφερομένους από τον ίδιο. Κατά τα λοιπά εφαρμόζονται οι σχετικές διατάξεις του άρθρ. 1 του παρόντος. 2.Στην Πρώτη (Α΄) τάξη των Προτύπων Ελληνικών Κλασσικών Λυκείων, που ιδρύθηκαν, με βάση τη σχετική εξουσιοδότηση της παρ. 5 του άρθρ. 30 του Νόμ. 309/76, εισάγονται με ανάλογη εφαρμογή των σχετικών διατάξεων του άρθρ. 1 του παρόντος Δ/τος, οι απόφοιτοι των Γυμνασίων της χώρας που υποβάλλουν σχετική αίτηση σε ένα μόνο Κλασικό Λύκειο. Για την κατάληψη κενών θέσεων στις λοιπές τάξεις, ισχύουν οι οικείες διατάξεις της προηγούμενης παραγράφου του παρόντος άρθρου. 32.Δ.γ.64 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης Εισαγωγή μαθητών στα Πρότυπα σχολεία  που διαθέτουν Οικοτροφείο Άρθρ.3.-1.Στα Πρότυπα του παρόντος Δ/τος, στα οποία λειτουργεί Οικοτροφείο, οι προβλεπόμενες θέσεις οικοτρόφων μαθητών καταλαμβάνονται με ανάλογη εφαρμογή των διατάξεων του άρθρ. 1 του παρόντος Δ/τος από υποψηφίους που δηλώνουν στην αίτησή τους σχετική προτίμηση. Θέσεις οικοτρόφων μαθητών που παραμένουν κενές από έλλειψη ενδιαφερομένων, συμπληρώνονται, ύστερα από σχετική απόφαση του Συλλόγου των καθηγητών, με υποψηφίους που επιθυμούν να μετεγγραφούν στο Πρότυπο Σχολείο με την ιδιότητα του εξωτερικού μαθητή, με παράλληλη τήρηση των διατάξεων της απρ. 7 του άρθρ. 1 του παρόντος Π.Δ/τος. Αν οι ενδιαφερόμενοι είναι περισσότεροι από τον αριθμό των κενών θέσεων ενεργείται κλήρωση σε ημέρα και ώρα, που ορίζεται από το Διευθυντή του Προτύπου Σχολείου και ανακοινώνεται στους ενδιαφερομένους από τον ίδιο. 2.Οικότροφος μαθητής που υποβάλλει αίτηση διαγραφής του από τη δύναμη του Οικοτροφείου, μεταγγράφεται σε άλλο σχολείο και η κενή θέση, εφόσον δεν εκδηλωθεί ενδιαφέρον καταλήψεώς της από μαθητή που φοιτά στο Σχολείο με την ιδιότητα του εξωτερικού μαθητή, καταλαμβάνεται από άλλον υποψήφιο οικότροφο μαθητή, με τη διαδικασία που ορίζεται στην προηγούμενη παράγραφο του παρόντος άρθρου. Σε περίπτωση αδυναμίας πληρώσεως της κενής αυτής θέσεως από υποψήφιο οικότροφο, η θέση καταλαμβάνεται κατά τον ίδιο τρόπο από υποψήφιο του πίνακα των επιλαχόντων που προβλέπεται από τις διατάξεις της παρ. 7 του άρθρ. 1 του παρόντος Π.Δ/τος. Καταργητική διάταξη Άρθρ.4.-Από τη δημοσίευση του παρόντος Π.Δ/τος καταργούνται οι διατάξεις: α)Του άρθρ. 11 του Π.Δ/τος 508/1977 (ΦΕΚ 161, τεύχος Α΄ της 9.6.1977). β)Του άρθρ. 1 του Π.Δ/τος 381/1979 (ΦΕΚ 117 τεύχος Α΄ της 24.5.1979), και γ)Των παρ. 2 και 3 του άρθρου τρίτου του Π.Δ.452/1981 (ΦΕΚ 124, τεύχος Α΄ ταης 8.5.1981) καθώς και κάθε σχετική απόφαση και εγκύκλιος που εκδόθηκε πριν από τη δημοσίευση του παρόντος. Οι λοιπές διατάξεις των ανωτέρω Π.Δ/των, που αναφέρονται σε θέματα, τα οποία δε ρυθμίζονται από το παρόν, εξακολουθούν να ισχύουν ως έχουν. Άρθρ.5.-Η ισχύς των διατάξεων του παρόντος Π.Δ/τος αρχίζει από τη δημοσίευσή του στην Εφημερίδα της Κυβερνήσεως.